wickkiey/tamil-wikipedia-chunked huggingface dataset:
# இயூரோன் ஏரி

## புவியியல்

மேற்புரப்பரப்பளவில் இயூரோன் ஏரி பேரேரிகளில் இரண்டாவது மிகப்பெரிய ஏரியாகும். இதன் மேற்பரப்பு 23,007 சதுர மைல்கள் (59,590 ச.கி.மீ.) ஆகும்; இதில் 9,103 சதுர மைல்கள் (23,580 கி.மீ.<sup>2</sup>) மிச்சிகனிலும் 13,904 சதுர மைல்கள் (36,010 கி.மீ. <sup>2</sup>) ஒன்றாரியோவிலும் உள்ளன. புவியின் மூன்றாவது-மிகப்பெரிய நன்னீர் ஏரியாக (காசுப்பியன் கடல் ஏரியாகக் கருதப்பட்டால் நான்காவது மிகப்பெரிய ஏரியாக) உள்ளது. ஆனால் கொள்ளளவின்படி இயூரோன் ஏரி பேரேரிகளில் மூன்றாவதாகும். இதை விட மிச்சிகன் ஏரியும் சுப்பீரியர் ஏரியும் பெரியன. தாழ் நீர்நிலையை அளவிடும்போது ஏரியின் கொள்ளளவு ஆகும்; தீவுகளினுடையதும் சேர்த்து கரையோர நீளம் . ஜியார்ஜியன் விரிகுடாவிலுள்ள முதன்மையான மையங்கள் ஓவென் சவுண்டு, வசாகா கடற்கரை, காலிங்வுட், மிட்லாந்து, பெனெடங்குசென், செவெர்ன் துறைமுகம் மற்றும் பாரி சவுண்டு.  
இயூரோன் ஏரியின் தென்மேற்கில் மிச்சிகன் மாநிலத்தினுள் நீட்டிக்கொண்டிருக்கும் சிறிய விரிகுடா *சாகினா விரிகுடா* எனப்படுகின்றது.
# நேபாள பொதுவுடமைக் கட்சி

**நேபாள பொதுவுடமைக் கட்சி** (**Nepal Communist Party - NCP**), கட்க பிரசாத் சர்மா ஒளி தலைமையிலான மார்க்சிஸ்ட்-லெனினிஸ்ட் மற்றும் பிரசந்தா தலைமையிலான மாவோயிஸ்ட் என இரண்டு பொதுவுடமைக் கட்சிகளும் காட்மாண்டு நகரத்தில் 17 மே 2018 அன்று (வியாழக்கிழமை) ஒன்றாக இணைந்ததன் மூலம் தோற்றுவிக்கப்பட்டது.  
புதிய கட்சியின் தேசியத் தலைவர்களாக நேபாள பிரதம அமைச்சர் கட்க பிரசாத் சர்மா ஒளி மற்றும் பிரசந்தா இருப்பர். புதிய நேபாள பொதுவுடமைக் கட்சியின் நாடாளுமன்றக் கட்சித் தலைவராக கட்க பிரசாத் சர்மா ஒளி தேர்ந்தெடுக்கப்பட்டுள்ளார்.  
புதிய கட்சியில் பிரசந்தாவுக்கு அடுத்து மாதவ் குமார் நேபாள் மற்றும் சாலா நாத் கனால் ஆகியோர் மூன்றாவது மற்றும் நான்காவது இடத்தில் இருப்பர்.  
மார்க்சிஸ்ட்-லெனினிஸ்ட் மற்றும் மாவோயிஸ்ட் கட்சிகளை கலைத்த பிறகு, புதிய நேபாள பொதுவுடமைக் கட்சியை, நேபாளத் தேர்தல் ஆணையத்தில் பதிவு செய்வது என முடிவு செய்யப்பட்டுள்ளது.  
மேலும் கட்சியின் தொழிலாளர் அணி, இளைஞர் அணி, மாணவர் அணி, மகளிர் அணி போன்ற அமைப்புகளின் நிர்வாகிகள் பின்னர் அறிவிக்கப்படுவதாக முடிவு எடுக்கப்பட்டது.  
மாநில, மாவட்ட, நகரங்கள் அளவிலான நிர்வாகிகள் பின்னர் அறிவிக்கப்படுவர்.
# நேபாள பொதுவுடமைக் கட்சி

## பின்னணி

2017 நேபாள உள்ளாட்சி தேர்தலின் போது, மார்க்சிஸ்ட்-லெனினிஸ்ட் மற்றும் மாவோயிஸ்ட்களும், 60:40 விகிதத்தில் தங்கள் கட்சிகளின் வேட்பாளர்களை தேர்வு செய்து, நேபாளி காங்கிரஸ் கட்சிக்கு எதிராக கூட்டணி அமைத்து போட்டியிடுவது என்றும், நேபாளத் தேர்தல்கள் முடிந்தவுடன், 2018ல் இரண்டு கட்சிகளும் ஒன்றாக இணைவது என்ற வாக்குறுதியுடன் 2017 நேபாள நாடாளுமன்றத் தேர்தல்களில் போட்டியிட்டது.  
தேர்தல் முடிவில், நேபாள நாடாளுமன்றத்தின் மொத்த இடங்களில் மூன்றில் இரண்டு பங்கு இடங்களில் வெற்றி பெற்ற இரு கட்சிகளும் சேர்ந்து நேபாளத்தில் கூட்டணி ஆட்சி அமைத்தது. அதே போன்று ஏழு 2017 மாநில சட்டமன்றங்களில், ஆறு மாநிலங்களில், இரண்டு பொதுவுடமைக் கட்சிகள் கூட்டணி ஆட்சி அமைத்தது.  
நேபாளத் தேர்தலில்மார்க்சிஸ்ட்-லெனினிஸ்ட் வேட்பாளர்களில் 70% வெற்றி பெற்றனர். ஆனால் மாவோயிஸ்ட் கட்சியின் வேட்பாளர்களில் 30% மட்டுமே வெற்றி பெற்றனர்.  
முன்னதாக பிப்ரவரி 2018ல், இரு பொதுவுடமைக் கட்சிகளும் ஒன்றிணைவதான ஏழு அம்ச ஒப்பந்தத்தில் இரு கட்சிகளின் தலைவர்கள் கையெழுத்திட்டிருந்தனர்.
# நேபாள பொதுவுடமைக் கட்சி

## தேசிய அளவிலான கட்சிப் பதவிகள்

### ஆட்சி மன்றக்குழு (Secretariat)

கட்சியின் முக்கியக் கொள்கை முடிவுகள் எடுக்க ஒன்பது பேர் கொண்ட ஆட்சி மன்றக் குழு நிறுவப்பட்டுள்ளது. இந்த அரசியல் குழுவில் இடம் பெற்றவர்கள்:
- தலைவர் - கட்க பிரசாத் சர்மா ஒளி மற்றும் பிரசந்தா
- பொதுச் செயலாளர் - விஷ்ணு பிரசாத் பௌதல்
- உறுப்பினர்கள் -
- மாதவ் குமார் நேபாள்
- சாலா நாத் கனால்
- பம்தேவ் கௌதம்
- நாராயணன் கஜி சிரேஸ்தா
- ஈஸ்வர் பொக்ரேல்
- ராம் பகதூர் தாபா
# நேபாள பொதுவுடமைக் கட்சி

## தேசிய அளவிலான கட்சிப் பதவிகள்

### நிலைக்குழு (Standing Committee)

புதிய கட்சியின் 43 நிலைக்குழு உறுப்பினர்களில், 25 உறுப்பினர்கள் மார்க்சிஸ்ட்-லெனினிஸ்ட் கட்சியிலிருந்தும்; 18 உறுப்பினர்கள் மாவோயிஸ்ட் கட்சியிலிருந்தும் தேர்ந்தெடுக்கப்பட முடிவானது.
# நேபாள பொதுவுடமைக் கட்சி

## தேசிய அளவிலான கட்சிப் பதவிகள்

### மத்திய குழு உறுப்பினர்கள் (Central Committee)

புதிதாக தோற்றுவிக்கப்பட்ட நேபாள பொதுவுடமைக் கட்சியின் 441 மத்திய குழு உறுப்பினர்களில் 241 உறுப்பினர்கள் மார்க்சிஸ்ட்-லெனினிஸ்ட் கட்சியிலிருந்தும்; 200 உறுப்பினர்கள் மாவோயிஸ்ட் கட்சியிலிருந்தும் தேர்ந்தெடுக்கப்பட முடிவானது.
# நேபாள பொதுவுடமைக் கட்சி

## கட்சியில் பிளவு

நேபாளப் பிரதமர் கட்க பிரசாத் சர்மா ஒளி தலைமையிலான அமைச்சரவை நாடாளுமன்றத்தை கலைத்து விட நேபாளக் குடியரசுத் தலைவரிடம் பரிந்துரை செய்தது. அதனை ஏற்ற குடியரசுத் தலைவர் வித்யா தேவி பண்டாரி, நேபாள நாடாளுமன்றத்தை 22 டிசமபர் 2020 அன்று நாடாளுமன்றத்தை கலைத்து விட்டார். நாடாளுமன்றத்திற்கான தேர்தல் 2021- ஆம் ஆண்டு 30 ஏப்ரல் மற்றும் 10 மே நாட்களில் இரண்டு கட்டங்களாக நடைபெறும் என குடியரசுத் தலைவர் அறிவித்தார். சர்மா ஒளியின் செயலை கண்டித்த பிரசந்தா தலைமையிலான குழுவினர் 22 டிசம்பர் 2020 அன்று ஒன்று கூடி சர்மா ஒளியை கட்சித் தலைவர் பதவியிலிருந்து விலக்கி வைத்த்ததுடன், கட்சியின் புதிய தலைவராக மாதவ் குமார் நேபாளை கடசியின் புதிய தலைவராக தேர்ந்தெடுத்து தீர்மானம் இயற்றினர்.  
அதே போன்று சர்மா ஒளி தலைமையிலான கட்சிக் குழுவினர் 22 டிசம்பர் 2020 அன்று தனியாக கூட்டம் நடத்தி பிரசந்தாவை கட்சியிலிருட்ந்து நீக்கி வைத்தனர். இதனால் நேபாளப் பொதுவுடமைக் கட்சி இரண்டாக பிளவுபடும் நிலையில் உள்ளது.
# தொடக்க கால பாண்டிய சமூகம்

பண்டைய தமிழ்நாட்டை கிறிஸ்து பிறப்பிற்கு முற்காலத்திலிருந்து கி.பி 200 ஆம் ஆண்டு வரை ஆட்சி செய்த வம்சம் தொடக்க கால பாண்டிய சமூகம் ஆகும். சங்க இலக்கியங்களான மதுரைக் காஞ்சி, நெடுநல்வாடை மற்றும்புறநானூறு ஆகிய தொகுப்புகள் அந்தக் கால கட்டத்தின் மக்களின் வாழ்க்கை முறை மற்றும் பழக்க வழக்கங்கள் குறித்து ஏராளமான தகவல்களைத் தருகின்றன.
# தொடக்க கால பாண்டிய சமூகம்

## மக்கள்

தொடக்க கால பாண்டிய ஆட்சிக்காலத்திலேயே தமிழ் சமுதாயம் மக்களிடையே பல்வேறு வேறுபாடுகளைக் கொண்டிருந்தது. அவை, பிராமணர்கள், சத்ரியர்கள், வைசியர்கள் மற்றும் சூத்திரர்கள் என்ற வேதகால வகைப்பாட்டிலிருந்து வேறுபட்டது.தமிழ் மக்களிடையே அரசருக்குக் கீழான மிக உயர்ந்த பிரிவு அறிவர்கள் அல்லது முனிவர்கள் ஆவர்.அவர்கள் உலக வசதிகளையும், பற்றுக்களையும் துறந்து, பெரும்பாலும் நகரங்களுக்கு வெளியே வாழ்ந்து வந்தனர். அடுத்ததாக உழவர்கள் அல்லது விவசாயிகள் இரண்டாம் நிலையில் வைக்கப்படுகிறார்கள். உழவர்களைத் தொடர்ந்து பொறுப்பர்கள் அல்லது ஆயுதம் தாங்கிய படைவீரர்கள் தரத்தில் மூன்றாவது நிலையில் உள்ளனர். அதன் பிறகு, ஆயர்கள் அல்லது கால்நடை வளர்ப்போரும், பின்னர் வேட்டுவர்களும் வருகிறார்கள். இவர்களைத் தொடர்ந்து கலைஞர்களான, பொற்கொல்லர்கள் மற்றும் கருமான்களும் அதைத் தொடர்ந்து வலையர்கள் அல்லது மீனவர்களும் இறுதியாக புலையர்கள் அல்லது தோட்டிகள் வருகிறார்கள்.  
உயர்குடி மக்களாக வகைப்படுத்தப்பட்டோர் சில வசதிகளை அனுபவித்தனர். உதாரணமாக, தெருக்களில்உயர்சாதியினர்கடந்துசெல்லும்போது, தாழ்ந்தவகுப்பினர்எனவகைப்படுத்தப்பட்டோர்விலகிவழிவிடவேண்டும். புலையரொருவர் ஒரு பிரபுவை சந்திக்க நேர்ந்தால், தலை குனிந்து, உடல் குறுகி வேண்டி வணங்கிட வேண்டும்.வர்க்க வேறுபாடுகள் வாழ்க்கையின் பல அம்சங்களில் மிகவும் வெளிப்படையானவையாக இருந்தன. மக்கள் அணிந்திருந்த ஆடைகளும், அவர்கள் தங்களை தயார்படுத்திய விதமும், அவர்கள் உட்கொண்ட உணவு வகைகளும் ஒரு வகுப்பிலிருந்து மற்றொரு வகுப்பிற்கும் வேறுபட்டவையாய் இருந்தன. வர்க்க அடிப்படையிலான சமூக சமத்துவமின்மை இருந்தபோதிலும், சமூகத்தில் அடிமைத்தனம் இல்லை.  
மக்கள் பின்வருமாறு தொழில் வாரியாக வகைப்படுத்தப்பட்ட குழுக்களாக இருந்தனர். அவை, துணி வெளுப்பவர்கள், தச்சர்கள், கருமான்கள், சிற்பிகள், பொற்கொல்லர்கள், தையலர்கள், ஆபரணம் செய்பவர்கள், குயவர்கள், இசைக்கலைஞர்கள், பாதிரியார்கள், எண்ணெய்விற்பவர்கள், பழரத மது விற்பனையாளர்கள், பரத்தையர்கள், நடிகர்கள் மற்றும் செருப்புத் தைப்பவர்கள் போன்றோராவர். ஒவ்வொரு தொழில் குழுக்களும் அவர்களுக்கான குடியிருப்புப் பகுதியான *சேரி*யில் வாழ்ந்தனர் - (சேரி - ஒவ்வொரு தொழில் பிரிவினரும் எந்த சிரமமுமின்றி வாழ்வதற்காக செய்யப்பட்ட ஏற்பாடு - இறுதி விளைவாக சாதி அமைப்பிற்கு வழிவகுத்தது)
# தொடக்க கால பாண்டிய சமூகம்

## சமூகத்தில் பெண்களின் பங்கு

இரு பாலினத்தவரிடையே வேறுபாடு சட்டரீதியாகவும், சமூகரீதியாகவும் சமத்துவமின்மை நிலவியது. பெண்களுக்கு சொத்துரிமை சட்டப்படியாக இல்லாமல் இருந்தது. பொதுவாகவே, பெண்கள் ஆண்களுக்கு கீழ்ப்படிந்தவர்களாகவே கருதப்பட்டனர், நடத்தப்பட்டனர். இருப்பினும், சமூக வாழ்வில், பெண்கள் வணிகம் மற்றும் கேளிக்கை போன்றவற்றில் இயல்பாக ஈடுபட்டனர். நகரங்கள் மற்றும் பெருநகரங்களில், தாழ்த்தப்பட்ட வகுப்புகளைச் சார்ந்த பெண்கள் வேலைக்காரர்களாக, விற்பனையாளர்களாக, கடைக்காரர்களாக, பணக்கார குடும்பங்களில் இருந்த பணியாளர்களாக பணிபுரிந்தனர். கிராமங்களில், வயல்களிலும் தோட்டங்களிலும் வேலை செய்தார்கள். ஆண்களுடன் உடலுழைப்பில் சிரமங்களைப் பகிர்ந்து கொண்டனர். உயர் வகுப்புகளின் பெண்கள் தங்கள் வீட்டுப் பணிகளுக்கு மட்டும் பயன்படுத்தப்பட்டனர். ஆனால், அவர்கள் சமுதாயத்திலிருந்து ஒதுங்கி இல்லை. விழாக்காலங்களில் அவர்கள் ஊர்வலங்களில் கலந்து கொண்டனர். தங்கள் இல்ல நிகழ்வுகளுக்கும், உறவுகளுக்கும் வீடு வீடாகச் சென்று அழைப்பு விடுத்தனர். பெண்களால் அனுபவிக்கப்பட்ட சுதந்திரத்தின் காரணமாக, திருமணத்திற்கு முன் இளைஞர்களுக்கு ஒருவரையொருவர் நேரில் பார்த்துக் கொள்ள முடிந்தது. எனினும், விதவைகளின் நிலை மிகவும் மோசமாக இருந்தது - அவர்கள் மிக கடுமையான விதிகளின் படி வாழ்க்கையை வாழ வேண்டியிருந்தது. அவர்கள் தங்களை அலங்கரித்துக் கொள்ளவோ அல்லது எந்த விதமான கேளிக்கைகளிலும் பங்கேற்கவோ தடை விதிக்கப்பட்டது. சதி அல்லது உடன்கட்டை ஏறல் என்ற பழக்கமும் பழந்தமிழ் சமுதாயத்தில் எங்கும் நிலவுகின்ற ஒரு நடைமுறையாக இருந்தது. இந்நடைமுறை *தீப்பாய்தல்* என அழைக்கப்பட்டது. பாண்டிய அரசன் பூதப்பாண்டியன் மறைந்த போது, அவரது அரசி பெருங்கோப்பெண்டு கணவரின் சடலத்திற்கு மூட்டிய தீயில் பாய்ந்து தன் உயிரை மாய்த்துக் கொண்டார். பெண்கள் கல்வியறிவு பெற்றிருந்தனர். சங்க இலக்கியங்களில் முப்பதுக்கும் மேற்பட்ட பெண்பாற் புலவர்களின் படைப்புகளைக் காண முடிகிறது. அவர்களில் ஔவையார், முடத்தமக்கன்னியர், காக்கை பாடினியார், நாச்செல்லையார், நாகையார், நன்முல்லையார், பொன்முடியார், இளவேனியார் போன்றோர் உள்ளடங்குவர்.
# தொடக்க கால பாண்டிய சமூகம்

## உணவு

இங்குள்ள மக்கள் அரிசி மக்காச்சோளம், தினை, பால், வெண்ணெய் மற்றும் தேன் ஆகியவை பொதுவான பயன்பாட்டில் இருந்ததால், இவற்றை உணவாக சாப்பிட்டனர். பரதவர்கள் (மீனவர்) மீன்களை அவர்களின் முக்கிய உணவாக சாப்பிட்டார், அதே சமயம் முல்லை பகுதிகளில் உள்ள மக்கள் பால் மற்றும் வெண்ணெய் போன்ற பொருட்களை பெரிதும் பயன்படுத்தினர். குறிஞ்சி மக்கள் வேட்டையாடியதன் மூலம் பெறப்பட்ட இறைச்சியை சாப்பிட்டனர். அரிசி, பால், தேன், நெய் மற்றும் வெல்லம் போன்றவற்றையும் சேர்த்து சாப்பிட்டனர். மிளகு, புளி மற்றும் உப்பு சமைக்கும் போது பயன்படுத்தப்பட்டது. நெய் பணக்காரர்களால் பயன்படுத்தப்பட்டது. காய்கறிகளும், பழங்களும் அவற்றின் உணவின் ஒரு பகுதியாக இருந்தன. இறைச்சி சாப்பிடுவது பொதுவானதாகும் - ஆடு, மான், முயல், கோழி, முள்ளம்பன்றி, பன்றிகள், மீன்கள் மற்றும் கருவாடு போன்ற மாமிசத்தை மக்கள் சாப்பிட்டனர்.
# தொடக்க கால பாண்டிய சமூகம்

## வீடமைப்பு

நிலத்தின் புவியியல் வகை மற்றும் குடியிருப்பாளர்களின் பொருளாதார நிலை ஆகியவற்றால் வீட்டுவசதி வகை தீர்மானிக்கப்பட்டது. முல்லை மற்றும் மருத நிலமக்கள் குறிஞ்சி மற்றும் நெய்தல் மக்களுடன் ஒப்பிடும்போது வசதியான மற்றும் பெரிய வீடுகளில் வசித்து வந்தனர். பணக்காரர்கள் தங்கள் வீடுகளை ஓடால் கட்டப்பட்ட கூரைகள் மற்றும் சுட்ட செங்கற்கள் மற்றும் மண்ணால் செய்யப்பட்ட சுவர்களால் கட்டினர், அதே நேரத்தில் ஏழைகள் தங்கள் குடிசைகளை மண்ணால் கட்டி புல், தேங்காய் இலைகள் அல்லது பனை ஓலைகளால் கட்டினர். குடிசைகள் மற்றும் வீடுகளில், தரையானது சாணியால் பூசப்பட்டது.
# இக்கர் கஸிலஸ் பெர்னாண்டஸ்

**இக்கர் கஸிலஸ் பெர்னாண்டஸ்** (பிறப்பு 1981) ஸ்பெயின் நாட்டை சேர்ந்த பிரபல கால்பந்து விளையாட்டு வீரர். இவர் ஸ்பெயின் நாட்டைச் சேர்ந்த ரியல் மேட்ரிட் அணிக்காகவும் ஸ்பெயின் தேசிய அணிக்காகவும் கோல்கீப்பராக விளையாடி பல சாதனைகளை படைத்துள்ளார். தற்போது போர்ச்சுகல் நாட்டைச் சேர்ந்த போர்டோ
அணிக்காக விளையாடி வருகிறார். 2008 முதல் 2012 வரை ஐந்து முறை உலகின் மிகச்சிறந்த கால்பந்து கோல் கீப்பர் விருதினை வென்றதனால் உலகின் மிகச்சிறந்த மற்றும் மிகவும் வெற்றிகரமான கோல்கீப்பராக கருதப்படுகிறார். இவர் உடல் வலிமை மிக்கவராகவும், துள்ளிய நகர்வுகள் செய்து கண்கவர் தடுப்புகளை செய்வதாலும் "செயிண்ட் இக்கர்' என்று அன்போடு அழைக்கப்படுகிறார்.
# இக்கர் கஸிலஸ் பெர்னாண்டஸ்

## ரியல் மாட்ரிட்

இளம் வயது கஸிலஸ் 1990ஆம் ஆண்டு ரியல் மாட்ரிட் குழுமத்தில் சேர்ந்தார். படிப்படியாக முன்னேறி 1999 ஆம் ஆண்டு அதன் முன்னணி அணியில் விளையாட ஆரம்பித்தார். தொடர்ந்து 16 ஆண்டுகள் ரியல் மாட்ரிட் அணிக்காக விளையாடினார். இறுதி ஆண்டுகளில் அந்த அணியின் தலைவராகவும் திகழ்ந்தார். அந்த அணிக்காக விளையாடி ஸ்பெயின் நாட்டினுள் நடந்த போட்டிகளில் 11 கோப்பைகளும், ஐரோப்பிய அளவில் நடந்த போட்டிகளில் 5 கோப்பைகளும் மற்றும் உலகளாவிய போட்டிகளில் இரண்டு கோப்பைகளும் வென்றுள்ளார். இவர் 725 ஆட்டங்களில் விளையாடி ரியல் மாட்ரிட் அணிக்காக விளையாடிய வீரர்களின் வரிசையில் இரண்டாம் இடத்தில் உள்ளார்.
# இக்கர் கஸிலஸ் பெர்னாண்டஸ்

## போர்டோ குழு

நீண்ட காலமாக ரியல் மேட்ரிட் அணியில் விளையாடிய கஸிலஸ் 2015 ஆம் ஆண்டு பல யூகங்களுக்கு பின் போர்ச்சுகல் நாட்டைச் சேர்ந்த போர்டோ அணிக்கு மூன்று ஆண்டுகள் விளையாடுவதற்கு ஒப்பந்தமானார். இதனால் பல ரியல் மேட்ரிட் ரசிகர்கள் கவலையுற்றனர். இவரின் பெற்றோர் ரியல் மேட்ரிட் குழுமத் தலைமை இவரை கட்டாயப்படுத்தி வெளியேற்றியதாக குற்றம் சாட்டினர். போர்டோ அணியிலும் இவர் சிறப்பான ஆட்டத்தினை வெளிப்படுத்தினார். அதிக ஐரோப்பிய சாம்பியன்ஸ் லீக் போட்டியில் விளையாடிய சாதனையும் அதிக போட்டிகளில் கோல் விடாமல் ஆடிய சாதனையையும் இவர் நிகழ்த்தினார். மே 2018 ஆம் ஆண்டு போர்டோ அணி போர்ச்சுகல் நாட்டின் கோப்பையை வென்றது. இவர் அந்த அணியுடன் செய்த ஒப்பந்தத்தை மேலும் ஒரு ஆண்டுக்கு நீட்டித்துள்ளார்.
# இக்கர் கஸிலஸ் பெர்னாண்டஸ்

## ஸ்பெயின் தேசிய அணி

இவர் ஸ்பெயின் தேசிய அணிக்காக மிகவும் இளம் வயதான 19ல் தேர்வு செய்யப்பட்டு தன் முதல் ஆட்டத்தினை ஜூன் 2000 ஆம் ஆண்டு விளையாடினார். தற்போது வரை 167 ஆட்டங்களில் இவர் விளையாடியது ஸ்பெயின் நாட்டு தேசிய சாதனையாகவும் மற்றும் ஐரோப்பிய அளவில் இரண்டாம் இடத்திலும் இது உள்ளது. 2008 ஆம் ஆண்டு இவர் தேசிய அணியின் தலைவனாக தேர்வு செய்யப்பட்டார். அந்த ஆண்டு நடந்த ஐரோப்பிய தேசிய கால்பந்து போட்டியில் ஸ்பெயின் அணி வெற்றி பெற்றது. அடுத்து 2010 ஆம் ஆண்டு தென்னாப்பிரிக்காவில் நடந்த உலகக் கோப்பை கால்பந்து போட்டியிலும் இவரின் தலைமையில் ஸ்பெயின் அணி கோப்பையை வென்றது. தொடர்ந்து 2012ஆம் ஆண்டு நடந்த ஐரோப்பிய தேசிய கால்பந்து போட்டியிலும் ஸ்பெயின் அணி வெற்றி பெற்றது.
# இக்கர் கஸிலஸ் பெர்னாண்டஸ்

## சாதனைகள்

2011 ஆம் ஆண்டு படி குழும கால்பந்து மற்றும் தேசிய கால்பந்து போட்டிகளில் உள்ள அனைத்து கோப்பைகளையும் வென்ற ஒரு சில வீரர்களின் இவரும் ஒருவர் ஆனார். செப்டம்பர் 2015 ஆம் ஆண்டு ஐரோப்பிய சாம்பியன்ஸ் லீக் போட்டிகளில் அதிக ஆட்டங்களில் விளையாடிய வீரர் ஆனார். ஏப்ரல் 2018 ஆம் ஆண்டு தனது 1000 ஆவது போட்டியில் விளையாடி சாதனை படைத்துள்ளார். ஐரோப்பிய சாம்பியன்ஸ் லீக் போட்டிகளில் தொடர்ந்து 19 ஆண்டுகளாக விளையாடி ரியான் கிக்ஸ் சாதனையை இவர் சமன் செய்தார்.
# இக்கர் கஸிலஸ் பெர்னாண்டஸ்

## விளையாடும் பாணி

இவர் விளையாட்டு ஆர்வலர்கள் மற்றும் சக விளையாட்டு வீரர்களால் மிகவும் திறமையான கோல் கீப்பர் எனக் கருதப்படுகிறார். இளமை காலம் முதல் தற்போது வரை மிகவும் நேர்த்தியான ஆட்டத்தினை தொடர்ந்து வெளிப்படுத்தி வருகிறார். ஆட்டத்தின் பொழுது கவனமும், முக்கிய தருணங்களில் அமைதியுடன் செயல்படுவார். இவர் பல சமகால கோல் கீப்பர்களுக்கு முன்மாதிரியாக திகழ்ந்து வருகிறார். சிறந்த உடல் வலிமை கொண்டுள்ள இவர் ஆட்டத்தில் வேகமாகவும் செயல்படுவதால் எதிரணியினர் செலுத்தும் பந்துகளை மிகவும் நேர்த்தியாக தடுத்து விடுகிறார். மிக அருகில் இருந்து அடிக்கப்படும் பெனால்டி வாய்ப்பினை தடுப்பதில் இவர் வல்லவர். சில தருணங்களில் கோல்கீப்பர் இருக்கும் இடத்தை விட்டு வெளியே வந்து பந்துகளை முன்கூட்டியே இவர் தடுத்துவிடுவார்.
# இக்கர் கஸிலஸ் பெர்னாண்டஸ்

## குடும்பம்

கஸிலஸ் 20 மே 1981 ஆம் ஆண்டு ஜோஸ் லூயி என்ற கல்வித்துறை சேர்ந்த அதிகாரிக்கும் மரியா என்ற முடி திருத்துபவர்க்கும் மகனாகப் பிறந்தார். இவரின் இளைய சகோதரரும் சிறிய அளவிலான கால்பந்து அணியில் விளையாடி வருகிறார்.
# விக்கிப்பீடியா:Statistics/weekly/20-May-2018
# கோயம்புத்தூரின் வரலாறு

**கோயம்புத்தூர்** நகரம் தமிழ்நாட்டின் இரண்டாவது பெரிய நகரமாகும். கோயம்புத்தூரின் வரலாறு, சங்க காலத்தில் தொடங்குகிறது. கொங்கு நாட்டின் அங்கமாக இருந்த இப்பகுதியில் துவக்கத்தில் பழங்குடிகளான கோசர்கள் ஆட்சி புரிந்தனர்; இவர்கள் தலைநகரமாக கோசம்பத்தூர் என்ற பெயரிலான இந்த நகரம் கோயம்புத்தூராக மருவியிருக்கலாம் எனக் கருதப்படுகின்றது.  
தற்போது முதன்மையான வணிக, தொழில் மையமாக விளங்கும் இம்மாநகரம் **தென்னிந்தியாவின் மான்செஸ்டர்** அழைக்கப்படுகின்றது. இந்த இடைப்பட்டக் காலத்தில் கோயம்புத்தூர் பல போர்கள், கொள்ளைநோய்த்தாக்கம், பெரும் பஞ்சங்கள், நூற்பாலைகளின் வளர்ச்சி, கல்வி நிறுவனங்களின் பெருக்கம் ஆகியவற்றை கண்டுள்ளது.
# கோயம்புத்தூரின் வரலாறு

## வரலாற்றின் துவக்கம்

சங்க காலத்தில் கொங்குநாட்டின் அங்கமாக இருந்த இப்பகுதியை சேர இராச்சியத்தின் கீழ் தன்னாட்சி பெற்றிருந்த சிற்றரசர்கள் ஆண்டுவந்தனர். உரோமானியர் நாணயங்களும் பிற கலைப்பொருட்களும் இங்கு கிடைத்துள்ளதைக் கொண்டு உரோமானியர்களுடன் வணிகம் நடத்தப்பட்டிருப்பது புலனாகிறது. "உரோமானியர்களின் வழி எனப்படும்" முசிறியிலிருந்து அரிக்கமேடு செல்லும் வழியில் நடுவில் கோயம்புத்தூர் பகுதி உள்ளது. சங்க காலத்தின் முடிவில் இப்பகுதி மேலைக் கங்கர் ஆளுகைக்கீழ் வந்தது.  
இடைக்காலச் சோழர்கள் இப்பகுதியை 9ஆம் நூற்றாண்டில் ஆண்டுவந்தனர். அவர்கள் காலத்தில் "ராசகேசரி பெருவழி" அமைக்கப்பட்டது. இக்காலகட்டத்தில் கோயம்புத்தூரின் சிற்றரசர்களாக இருளர் ஆண்டு வந்தனர். இவர்களின் தலைவன் கோவன் என்பான் இந்நகரை உருவாக்கியதாகவும் கூறப்படுகின்றது; பேரூரிலுள்ள பட்டீசுவரர் கோவிலுக்கு, சுந்தரமூர்த்தி நாயனாருடன் புனிதப் பயணம் வந்த சேர மன்னன் இந்நகரை உருவாக்க கோவனுக்கு ஆணையிட்டதாகவும் குறிக்கப்படுகிறது. சோழர்களின் வீழ்ச்சிக்குப் பிறகு கோவை பகுதியை பாண்டியர், மதுரை சுல்தான்கள், போசளர்கள், விஜயநகரப் பேரரசு மற்றும் மதுரை, தஞ்சை நாயக்கர்களும் ஆண்டு வந்தனர். நாயக்கர்கள் இப்பகுதியில் *பாளையக்காரர்* முறையை அறிமுகப்படுத்தினர். கொங்குநாடு முழுவதும் 24 *பாளையங்களாகப்* பிரிக்கப்பட்டன.
கோயம்புத்தூர் மாவட்டத்தில் வாழும் மக்களின் குலதெய்வமாக வணங்கும் தெய்வம் பழனி ஆண்டவர், சென்னிமலை ஆண்டவர், மருதமலை ஆண்டவர், பண்ணாரி அம்மன் போன்ற தெய்வங்களை வணங்குவது வழக்கம்.
# கோயம்புத்தூரின் வரலாறு

## ஆங்கில-மைசூரு போர்கள்

ஆங்கில-மைசூரு போர்களின் போது கோயம்புத்தூரை தங்கள் வசம் வைத்திருக்க மைசூரு சுல்தான்களும், பிரித்தானியரும் என இரு பாலரும் விரும்பினர். 1768இல் பிரித்தானிய கிழக்கிந்திய நிறுவனத்தின் படைகள் கோவை நகரைக் கைப்பற்றின. ஆனால் துரோகச் செயலால் அவர்களால் அதை வைத்துக் கொள்ள இயலவில்லை. இசுடேன்சு பல நூற்பாலைகளை நிறுவி கோயம்புத்தூரின் விரைவான தொழில் வளர்ச்சிக்கு முன்னோடியாக விளங்கினார். 1871இல் இந்தியாவில் எடுக்கப்பட்ட முதல் மக்கள்தொகை கணக்கெடுப்பின்படி கோயம்புத்தூரின் மக்கள்தொகை 35,310 ஆக இருந்தது; சென்னை மாகாணத்தின் பத்தாவது பெரிய நகரமாகவும் இருந்தது.
# கோயம்புத்தூரின் வரலாறு

## விரைந்த வளர்ச்சி

1920களில் கோயம்புத்தூரில் துணித் தயாரிப்புத் தொழில் மிக விரைவான வளர்ச்சியைக் கண்டது. 1930களில் மும்பையில் துணித் தயாரிப்பாலைகள் முடங்கியதும் பகுதியான வளர்ச்சிக்கு அடிகோலிட்டது. 1934இல் கட்டபட்ட மேட்டூர் அணை வளர்ச்சிக்கு தூண்டுகோலாக இருந்தது. தொடர் வண்டி, சாலை இணைப்புகள் மேம்படுத்தப்பட்டதால் சரக்குப் போக்குவரத்து எளிதாயிருந்தது. 1911-1921 காலகட்டத்தில் அரசு உதவிய கடன்களுடன் கட்டப்பட்ட 15,000க்கும் மேலான பாசனக் கிணறுகள் பெரும் வறண்ட நிலப்பகுதிகளை வேளாண்மைக்குத் தகுதியாக்கிற்று. தென்னிந்தியாவில் திரைப்படத்துறை துவங்கிய காலத்தில் கோயம்புத்தூரில் பல படம்பிடி தளங்கள் துவங்கப்பட்டன. 1935இல் இரங்கசாமி நாயுடு சென்ட்ரல் படம்பிடி தளத்தையும் 1945இல் எஸ். எம். சிறீராமுலு நாயுடு பட்சிராசா படம்பிடி தளத்தையும் நிறுவினர்.  
1910இல் காளீசுவரா மில்லும் சோமசுந்தா ஆலைகளும் நிறுவப்பட்டன. 1911இல் பெரியநாயக்கன்பாளையத்தில் லட்சுமி ஆலைகள் நிறுவப்பட்டன. 1930களில் பல துணித்தயாரிப்பு மற்றும் நூற்பாலைகள் நிறுவப்பட்டிருந்தன.
# ஜெர்மானிய போர்க்கப்பல் பிஸ்மார்க்

பிஸ்மார்க் எனும் போர் கப்பல் நாஸி ஜெர்மானியர்களின் கிரிக்ஸ் கடற்படைக்காக கட்டப்பட்ட இரண்டு பிஸ்மார்க கப்பல்களில் முதலாவதாகும். இது வேந்தர் ஓட்டோ வான் பிஸ்மார்க் என்பாரின் நினைவாக இப்பெயரிட்டு அழைக்கப் பட்டது. இது ஜூலை 1936இல் ஹாம்பர்க்கில் உள்ள ப்ளோம்&வாஸ் கப்பல் கட்டும்துறையில் வைக்கப் பட்டு பெப்ருவரி 1939இல் ஆரம்பிக்கப் பட்டது. 1940 ஆகஸ்டில் முடிக்கப் பட்டது. பின் ஜெர்மானிய போர் கப்பல்களின் அணிக்குள்ளாக செல்ல நியமிக்கப் பட்டது. பிஸ்மார்க் மற்றும் அதன் சகோதரி கப்பல் ட்ரிபிட்ஸும்தான் ஜெர்மானியில் கட்டப் பட்ட கப்பல்களில் மிகப் பெரிய போர்கப்பல்கள் ஆகும். இன்னும் சொல்லப் போனால் ஐரோப்பிய ஆட்சியிலே இவைகள் தான் கட்டப் பட்ட மிகப் பெரிய கப்பல்களாகும்.  
காப்டன் எர்னெஸ்ட் லின்ட்மன் என்பவர் தலைமையில் இது செயல் பட்ட எட்டு மாத காலங்களில் இந்த போர் கப்பல் ஒரே ஒரு முறை தான் தாக்குதல் நடத்தியது. 1941 மே மாதத்தில் எட்டு நாட்கள் இந்த தாக்குதல் நடைபெற்றது. இதற்கு ரெயினுபங் என்று ஜெர்மானிய மொழியில் பெயரிடப் பட்டது. இந்த கப்பல் மற்றொரு கனமான போர்க்கப்பலான பிரின்ஸ் யூகன் என்ற கப்பலோடு இணைந்து அட்லாண்டிக் பெருங்கடலில் வட அமெரிக்காவில் இருந்து இங்கிலாந்துக்கு சென்று கொண்டிருந்த நேச நாட்டுப் போர்க்கப்பலோடு சண்டை இடும்படியாகச் சென்றது. இது ஸ்காண்டிநேவியன் அல்லாத சில பகுதிகளில் காணப் பட்டது. பிரித்தானிய கப்பல் படை அந்த இடங்களுக்குச் சென்று அவற்றை தடை செய்தது. டென்மார்க் ஜலசந்தியின் போர்தளத்தில் நேச நாடுகளின் சின்னமான இங்கிலாந்து இராணியின் ஹூட் போர்கப்பல் பிரின்ஸ் யூகனைத் தாக்கியது இந்த நிகழ்வு ஒருவேளை தவறுதலாக இருக்கலாம் அதே வேளையில இங்கிலாந்து இராணியின் அடுத்த கப்பல் வேல்ஸ் நாட்டு இளவரசர் என்பது பிஸ்மார்க்கைத் தாக்கியது. இந்த போரில் யூகனும் பிஸ்மார்க்கும் முதலில் ஹூடையும் பிறகு வேல்ஸ் இளவரசரையும் சேதப் படுத்தியது. இதனால் வேல்ஸ் இளவரசன் கப்பல் பின்வாங்கியது. பிஸ்மார்க்கும் மூன்று முறை எதிரி கப்பல்களை மூன்றுமுறை தாக்கியதால் கடும் சேதமடைந்தது. எனவே தனது தாக்குதல் பணியை ஒரு முடிவுக்கு கொண்டு வர வேண்டியதாகிவிட்டது.  
ஹூட் கப்பலை நாசமாக்கியதால் இங்கிலாந்தின் அரச கப்பல் படையானது டஜன் கணக்கான போர்க்கப்பல்களுடன் இதை எதிர்க்க தயாரானது. பிஸ்மார்க் எதிரிகளால் சூழப்பட்ட பிரான்ஸை நோக்கி தனது சேதங்களை சரி செய்யும் நோக்கோடு கிளம்பியது. இவ்வாறு செல்லும் போது பிஸ்மார்க்கானது வழக்கில் இல்லாத 16 வாள்மீன் தேவதை எனும் இருதளவான் கலம் நீர்மூழ்கி கண்ணி வெடி குண்டுகளால் தாக்கப் பட்டது. இந்த கண்ணி வெடிகள் மதிப்பிற்குரிய இராணி கப்பல் படையைச் சேர்ந்த ராயல் ஆர்க் எனும் போர் விமானம் மூலம் போடப் பட்டது. அதன் திருப்பு பற்சக்கரத்தில் விழுந்த ஒரு குண்டானது அதை சரி செய்ய முடியாத ஒரு நிலைக்கு கொண்டு சென்றது. தனது கடைசி போரில் இது இரண்டு பிரித்தானிய போர் கப்பல் மற்றும் இரண்டு போர் கப்பல் வகையைச் சார்ந்த இரு வேறு கப்பல்களுடன் போரிட நேர்ந்தது. ஏற்கனவே சேதமடைந்திருந்த இக்கப்பல் இக்கடைசிப் போரின் நிமித்தம் மிகக் கடுமையாகச் சேதமடைந்தது. மேலும் இதன் மாலுமிகளால் துளையிடப் பட்டு இது கடலுக்குள் ஆழ்த்தப் பட்டது அவ்வாறு அமிழ்ந்து போகும் போது இது அநேகம் உயிர்களை பலியிட நேர்ந்தது. இந்த சேதமடைந்த கப்பல் 1989இல் ராபர்ட் பலர்ட் என்பவரால் கண்டறியப் பட்டது. அதன் பிறகு அநேகர் இதை ஆராய்ச்சி செய்து கொண்டு இருக்கிறார்கள்
# ஜெர்மானிய போர்க்கப்பல் பிஸ்மார்க்

## கப்பலின் கட்டுமானமும் அதன் தனி சிறப்புகளும்

பிஸ்மார்க் கப்பல் கட்டுவதற்கான உத்தரவு "எர்ஸாட்ஸ் ஹனோவர்" (ஜெர்மானிய மொழி - ஹனோவருக்குப் பதிலாக) என்ற பெயரில் வழங்கப் பட்டது. இவைகள் 1880 - 1905 வரை கட்டப்பட்ட ஜெர்மானிய போர்க் கப்பல்களுக்குப் பதிலாகக் கட்டப் பட்டதாகும். 1880 -1905 வரை கட்டப் பட்ட கப்பல்கள் pre-dreadnaught என்று அழைக்கப் பட்டன இந்த வார்த்தை வழக்கொழிந்த ஆங்கில வார்த்தையிலிருந்து பெறப் பட்டது. இந்த வார்த்தை பயமில்லாத மனிதன் என்று அர்த்தம் கொளவதாகும். இவ்வகை கப்பல்கள் ஜெர்மானிய பேரரசுக்கு உரியதாகும். இது ஜெர்மானிய பேரரசின் கப்பல் படை என்று அழைக்கப் பட்டது. இவைகள் 1871 லிருந்து 1919 வரை செயல்பட்டு வந்தது. இந்த அரச கப்பல் படைக்காகத்தான் பிஸ்மார்க் கப்பல் கட்டும் படி உத்தரவு வழங்கப் பட்டது. ஆங்கில எழுத்து "எஃப்" என்கிற தலைப்பில் இந்த ஒப்பந்தம் வழங்கப் பட்டது. இந்த ஒப்பந்தம் ஹம்பர்க்கில் உள்ள ப்ளோம்&வாஸ் எனும் கப்பல் கட்டும் துறைக்கு வழங்கப் பட்டது. இங்கு ஜூலை 1 1936இல் மீனின் துடுப்பு போல உள்ள அமைப்பு கப்பலின் இரு பக்கமும் மத்திய கோடை ஒட்டி வைக்கப்பட்டது. இந்த பணி ஹெல்கன்IX என்ற இடத்தில் வைத்து நடைபெற்றது.1939 , பெப்ருவரி 14 அன்று இந்தக் கப்பல் நிறைவுற்று தன் பணியைத் தொடங்கும் படி கடலுக்குள் செலுத்தப் பட்டது. அந்த சிறப்பு கொண்டாட்டத்தின் போது இந்த கப்பலின் பெயருக்கு உரியவரான அரசர் ஓட்டோ பிஸ்மார்க் என்பாரின் பெயர்த்தி டாரதி வான் லோயன்ஃபெல்ட் என்பவர் கப்பலுக்கு பெயர் சூட்டினார். பெயர் சூட்டு விழாவில் அடால்ஃப் ஹிட்லரும் பேசினார். இதன் பிறகு கப்பலுக்கு பொருத்த வேண்டிய பாகங்கள் பொருத்தப் பட்டது. பிஸ்மார்க் முதன் முதலாக 24 ஆகஸ்து 1940இல் கடற்படை கப்பல்களோடு சேர்ந்து தனது முதல் சோதனை ஓட்டத்தைத் துவங்கியது. இந்த சோதனை ஓட்டம் பால்டிக் கடலில் நடைபெற்றது. கப்பலின் தலைவர் ஸீர் ஸி எர்னஸ்ட் லின்ட்மன் தலைமை பொறுப்பு ஏற்று கப்பலை வழி நடத்தினார்.  
இக்கப்பல் கட்டி முடிக்கப் பட்டவுடன் இதன் நிறை 41,700 டன்கள் ஆகும். அவற்றில் ஏற்றப் படும் பொருட்களின் நிறையோடு 50,300 டன் இருந்தது. இதன் முழு நீளம் 251 மீட்டர், இதன் மிக அகலமான புள்ளி 36மீ மேலும் கப்பலின் அடிபாகமும் நீரும் சந்திக்கும் பகுதியின் அதிக பட்ச நீளம் 9.9 மீட்டர் ஆகும். இக்கப்பல் ஜெர்மானியர்களின் போர்கப்பல் எல்லாவற்றிலும் பெரியதாகும். இங்கிலாந்தின் அரச கப்பல் வான்கார்டை விட ஐரோப்பாவில் உள்ள மற்ற கப்பல்கள் எல்லாவற்றிலும் இது பெரியதாகும். இக்கப்பல் ப்ளோம்&வாஸ் மூன்று வலிமைமிக்க நீராவி விசையாழிகள் மற்றும் ப்ன்னிரெண்டு எண்ணெய் கொதிகலன் மூலம் ஆற்றல் பெற்றது. இவைகள் மூலம் இக்கப்பல் 110,450
# ஜெர்மானிய போர்க்கப்பல் பிஸ்மார்க்

## அடிக்குறிப்பு

; குறிப்பு  
;மேற்கோள்
# கோயம்புத்தூர் மாவட்டம் (சென்னை மாகாணம்)

**கோயம்புத்தூர் மாவட்டம்** (*Coimbatore district*) பிரித்தானிய இந்தியாவின் சென்னை மாகாணத்தின் மாவட்டங்களில் ஒன்றாகும். இது தற்கால கோயம்புத்தூர், ஈரோடு, திருப்பூர், நீலகிரி மற்றும் கரூர் மாவட்டத்திலிருந்து சில பகுதிகளையும் மற்றும் திண்டுக்கல் மாவட்டத்திலிருந்து பழனி மற்றும் கொடைக்காணல் ஆகிய இரண்டு பகுதிகளையும் மற்றும் கருநாடகத்தின் தற்கால கொல்லேகல் வட்டத்தையும் உள்ளடக்கியது. இதன் மொத்தப் பரப்பளவு 20,400 சதுர கிலோமீட்டர்களாக (7,860 ச மைல்) இருந்தது. இந்த மாவட்டத்தில் பத்து வட்டங்கள் இருந்தன. இதன் நிர்வாகத் தலைநகரமாக கோயம்புத்தூர் நகரம் இருந்தது. பெரும்பாலான மாவட்டவாசிகள் தமிழர்களாக இருந்தபோதும் மலையாளிகள், தெலுங்கர்கள், கன்னடியர்கள் குறிப்பிடத்தக்க எண்ணிக்கையில் இருந்தனர்.
# கோயம்புத்தூர் மாவட்டம் (சென்னை மாகாணம்)

## வரலாறு

இந்த மாவட்டம் 1805இல் நிறுவப்பட்டது. 1868இல் நீலகிரி மாவட்டம் தனியாகப் பிரிக்கப்பட்டது. கரூர் பிரிக்கப்பட்டு திருச்சிராப்பள்ளி மாவட்டத்தில் இணைக்கப்பட்டபோது அவிநாசி தனி வட்டமானது. 1927இலும் 1929இலும் சில மாற்றங்கள் மேற்கொள்ளப்பட்டன. பழனி, ஒட்டன்சத்திரம் மற்றும் கொடைக்காணல் ஆகிய முன்று பகுதிகளும் கோயம்புத்தூர் மாவட்டத்தில் ஒரு பகுதியாக தான் இருந்தது. 1920 இல் மாவட்ட நிருவாக வசதி காரணமாக பழனி, ஒட்டன்சத்திரம் மற்றும் கொடைக்காணல் ஆகிய முன்று பகுதிகளும் கோயம்புத்தூர் மாவட்டத்திலிருத்து பிரித்து மதுரை மாவட்டத்தில் இனைக்கப்பட்டது. 1956இல் கொல்லேகால் வட்டம் மைசூரு மாநிலத்திற்கு (தற்கால கருநாடகம்) மாற்றப்பட்டது.
# கோயம்புத்தூர் மாவட்டம் (சென்னை மாகாணம்)

## வட்டங்கள்

கோயம்புத்தூர் மாவட்டம் பதின்மூன்று வட்டங்களாகப் பிரிக்கப்பட்டிருந்தது:  
- பவானி (பரப்பு: ; தலைமையகம்: பவானி)
- கோயம்புத்தூர் (பரப்பு: ; தலைமையகம்: கோயம்புத்தூர்)
- தாராபுரம் (பரப்பு: ; தலைமையகம்: தாராபுரம்)
- ஈரோடு (பரப்பு: ; தலைமையகம்: ஈரோடு)
- கரூர் (பரப்பு: ; தலைமையகம்: கரூர்)
- கொல்லேகால் (பரப்பு: ; தலைமையகம்: கொள்ளேகால்)
- பல்லடம் (பரப்பு: ; தலைமையகம்: பல்லடம்)
- பொள்ளாச்சி (பரப்பு: ; தலைமையகம்: பொள்ளாச்சி)
- சத்தியமங்கலம் (பரப்பு: ; தலைமையகம்: கோபிச்செட்டிப்பாளையம்)
- உடுமலைப்பேட்டை (பரப்பு: ; தலைமையகம்: உடுமலைப்பேட்டை)
- உதகமண்டலம் (பரப்பு: 30.36 சதுர கிலோமீட்டர்கள் (11.72 sq mi); தலைமையகம்: உதகமண்டலம்)
- பழனி (பரப்பு: 2,068 சதுர கிலோமீட்டர்கள் (798 sq mi); தலைமையகம்: பழனி)
- கொடைக்காணல் ( பரப்பு: 21.45 சதுர கிலோமீட்டர்கள் ( 8.28 sq mi); தலைமையகம்: கொடைக்காணல்.
# கோயம்புத்தூர் மாவட்டம் (சென்னை மாகாணம்)

## நிர்வாகம்

கோயம்புத்தூர் மாவட்டம் ஐந்து துணைக் கோட்டங்களாக பிரிக்கப்பட்டிருந்தது:  
- கோயம்புத்தூர் துணைக்-கோட்டம்: கோயம்புத்தூர் மற்றும் சத்தியமங்கலம் வட்டங்கள்.
- ஈரோடு துணைக்-கோட்டம்: பவானி, தாராபுரம், ஈரோடு மற்றும் கரூர் வட்டங்கள்.
- கொள்ளேகால் துணைக்-கோட்டம்: கொள்ளேகால் வட்டம்.
- பொள்ளாச்சி துணைக்-கோட்டம்: பொள்ளாச்சி, பல்லடம், உடுமலைப்பேட்டை மற்றும் பழனி வட்டங்கள்.
- நீலகிரி துனைக்-கோட்டம்: உதகமண்டலம், குன்னூர், கோத்தகிரி மற்றும் கூடலூர் வட்டங்கள்.
- கொடைக்காணல் துணைக்-கோட்டம்: கொடைக்காணல் வட்டம்.
# இராசகோபாலாச்சாரி அமைச்சரவை

**இராசகோபாலாச்சாரி அமைச்சரவை**, பிரித்தானிய இந்தியா மற்றும் விடுதலை இந்தியாவின், சென்னை மாகாணத்தின் முதலமைச்சராக இருந்தவர். இந்திய தேசிய காங்கிரசு கட்சியின் முதலாவாது சென்னை மாகாண முதலமைச்சராக பதவி வகித்தவர் என்ற பெருமை இராசகோபாலாச்சாரிக்கு உண்டு.  
இராசகோபாலாச்சாரியை சுருக்கமாக **இராஜாஜி** என்று அழைப்பர். இராஜாஜி சென்னை மாகாண முதலமைச்சராக இரு முறை பதவி வகித்தவர்.  
இவர் இரு முறை, சென்னை மாகாண முதலமைச்சராக ஐந்தாண்டுகள் பதவி வகித்தவர்.  
முதன் முறையாக பிரித்தானிய இந்தியாவின் ஆட்சியில் 1937 முதல் 1939 முடியவும்; பின்னர் இந்திய விடுதலைக்குப் பின் 1952 முதல் 1954 முடியவும் சென்னை மாகாண முதலமைச்சராக பணியாற்றினார்.
# இராசகோபாலாச்சாரி அமைச்சரவை

## முதன் முறை முதலமைச்சராக

### தேர்தல் வெற்றி

1935ம் ஆண்டின் இந்திய அரசுச் சட்டத்தின்படி, இந்தியாவில் இரட்டை ஆட்சிமுறைக்கு காரணமான அமைந்த 1919ம் ஆண்டின் இந்திய அரசின் சட்டம் நீக்கப்பட்டது.  
1935ம் ஆண்டின் இந்திய அரசுச் சட்டத்தின்படி, சென்னை மாகாணத்தில் ஈரவை முறைமை நடைமுறைப்படுத்திய பின்னர், முதன் முதலாக நடைபெற்ற சென்னை மாகாண சட்டமன்றத்தின் கீழவைத் தேர்தல் மற்றும் தமிழ்நாடு சட்டமன்ற மேலவைத் தேர்தல்கள் 1937ம் ஆண்டில் நடைபெற்றது.  
சென்னை மாகாண சட்டமன்றத்தின் 215 தொகுதிகளில், 159 தொகுதிகளையும், தமிழ்நாடு சட்டமன்ற மேலவையின் 56 தொகுதிகளில் 27 தொகுதிகளை இந்திய தேசிய காங்கிரசு கைப்பற்றியது.  
சென்னை மாகாணத்தின் ஈரவைகளில் இந்திய தேசிய காங்கிரசு கட்சி பெரும்பான்மையான இடங்களில் வெற்றி பெற்ற போதும், ஆட்சி அமைக்கத் தயங்கியது.  
1935 இந்திய அரசின் சட்டத்தின் கீழ் மாகாண ஆளுநர்களுக்கு வழங்கப்பட்ட சிறப்பு அதிகாரங்களை இந்திய தேசிய காங்கிரஸ் கட்சி எதிர்த்தது.  
இச்சிறப்புச் சட்டத்தின் படி, மாகாண ஆளுநர்களுக்கு, மாகாணத்தின் நிதி மற்றும் வேறு சில விடயங்களில் மாகாண அமைச்சரவையைக் கட்டுப்படுத்தும் சிறப்பு அதிகாரங்கள் இருந்தன.  
பிரித்தானிய இந்தியாவின் ஆறு மாகாணங்களில் வென்ற இந்திய தேசிய காங்கிரசு கட்சி, ஆளுநருக்கு வழங்கப்பட்ட சிறப்பு அதிகாரங்களை எதிர்த்து மாகாணங்களில் அமைச்சரவை அமைப்பதில் பின்வாங்கியது.  
இந்நிலையில், சென்னை மாகாண ஆளுநராக இருந்த ஜான் எர்ஸ்கின், எதிர்கட்சி சட்டமன்ற உறுப்பினர்கள் மற்றும் உறுப்பினர்கள் அல்லாதவர்களைக் கொண்டு இடைக்கால அமைச்சரவையை நிறுவ முயன்றார். இடைக்கால அமைச்சரவைக்கு தலைமையேற்க வி. எஸ். சீறீனிவாச சாத்திரியை, ஆளுநர் அழைத்தார். சாத்திரியார், ஆளுநரின் அழைப்பை மறுத்தார். பின்னர் ஆளுநரின் அழைப்பை ஏற்ற நீதிக்கட்சியின் தலைவர்களில் ஒருவரான கூர்ம வெங்கட ரெட்டி நாயுடு, சென்னை மாகாண இடைக்கால அமைச்சரவையின் முதலமைச்சராக 1 ஏப்ரல் 1937ல் பதவியேற்றார்.  
சத்தியமூர்த்தி போன்ற காங்கிரஸ் தலைவர்கள், அமைச்சரவை அதிகாரத்தை ஏற்றுக்கொள்ளாத இந்திய தேசிய காங்கிரஸ் கட்சியின் முடிவு பற்றி பயம் கொண்டனர்.  
எனவே மாகாண காங்கிரஸ் தலைவர்கள், மகாத்மா காந்தி, ஜவகர்லால் நேரு போன்ற காங்கிரஸ் கட்சியின் தேசியத் தலைவர்களை அணுகி, மாகாணங்களில் காங்கிரஸ் கட்சி ஆட்சி அமைக்க வலியுறுத்தினர்.  
காங்கிரஸ் தேசியத் தலைவர்கள் இந்திய வைஸ்ராயை அணுகி, மாகாண ஆளுநர்கள், 1935 இந்திய அரசின் சட்டத்தின் கீழ் அவர்களுக்கு வழங்கப்பட்ட சிறப்பு அதிகாரங்களை முறைகேடாக பயன்படுத்த மாட்டார்கள் என்ற உறுதிமொழியைப் பெற்றனர்.  
22 சூன் 1937ல் இந்தியத் தலைமை ஆளுநர் விக்டர் ஹோப், இரண்டாம் லின்லித்கொ பிரபு, 1935 ஆம் ஆண்டின் சட்டத்தை அமல்படுத்துவதில் காங்கிரசுடன் சேர்ந்து செயல்பட பிரித்தானிய அரசின் விருப்பத்தை வெளிப்படுத்தும் அறிக்கை வெளியிட்டார்.  
1 சூலை 1937ல் இதனை ஏற்ற காங்கிரஸ் செயற்குழு (CWC), தாங்கள் வென்ற ஆறு மாகாணங்களில ஆட்சி அமைக்க ஒப்புக்கொண்டது.  
14 சூலை 1937ல் சென்னை மாகாணத்தின் முதலமைச்சராகப் சி. இராசகோபாலாச்சாரி பொறுப்பு ஏற்றுக்கொண்டார்
# இராசகோபாலாச்சாரி அமைச்சரவை

## முதன் முறை முதலமைச்சராக

### அமைச்சரவை

இராசகோபாலாச்சாரி தலமையிலான அமைச்சரவைக் குழு 15 சூலை 1937 முதல் 29 அக்டோபர் 1939 முடிய இயங்கியது:
| அமைச்சர் | துறைகள் |  |
| --- | --- | --- |
| சி. இராசகோபாலாச்சாரி | முதலமைச்சர், பொதுத்துறை மற்றும் நிதித்துறை |  |
| த. பிரகாசம் | வருவாய்த்துறை |  |
| பி. சுப்பராயன் | சட்டம் மற்றும் கல்வித் துறை |  |
| வி. வி. கிரி | தொழிலாளர் மற்றும் தொழில்கள் |  |
| பெஜவாடா கோபால ரெட்டி | உள்ளாட்சி நிர்வாகம் |  |
| தி. சே. சௌ. ராஜன் | பொதுச் சுகாதாரம் மற்றும் இந்து சமய அறநிலையத்துறை |  |
| மௌலான யாகூப் ஹசன் சையத் | பொதுப்பணித் துறை |  |
| வி. ஐ. முனுசாமி பிள்ளை | வேளாண்மை மற்றும் ஊரக வளர்ச்சித் துறை |  |
| எஸ். இராமநாதன் பிள்ளை | பொதுத் தகவல் மற்றும் நிர்வாக அறிக்கைகள் |  |
| கொங்கட்டில் ராமன் மேனன் | நீதிமன்றங்கள் மற்றும் சிறைத் துறை |  |
| சுன்கத் ஜோசப் வர்க்கி | கல்வித் துறை | } |
;அமைச்சரவை மாற்றங்கள்
- 7 சனவரி 1939ல் ராமன் மேனன் இறந்தார். எனவே சுன்கத் ஜோசப் வர்க்கியை அமைச்சரவையில் சேர்த்துக் கொள்ளப்பட்டார். பி. சுப்பராயன் இடமிருந்த கல்வித் துறையை, சுன்கத் ஜோசப் வர்க்கிக்கு மாற்றப்பட்டது. சுப்பராயனிடம் நீதிமன்றங்கள் மற்றும் சிறைத்துறை இருந்தது.
# இராசகோபாலாச்சாரி அமைச்சரவை

## முதன் முறை முதலமைச்சராக

### மதுவிலக்கு

இராஜாஜி செப்டம்பர், 1937ல் இந்தியாவில் முதன்முறையாக சென்னை மாகாணத்தில் மதுவிலக்கு சட்டத்தை நடைமுறைப்படுத்தினார். இதனால் கள் மற்றும் சாராயக் கடைகள் மூடப்பட்டது. மதுவிலக்கினால் அரசுக்கு வருவாய் இழப்பு ஏற்பட்டது. ஆனால் தொழிலாளர்களும், பெண்களும், குழந்தைகளும் மதுவிலக்கால் மகிழ்ச்சியடைந்தனர்.
# இராசகோபாலாச்சாரி அமைச்சரவை

## முதன் முறை முதலமைச்சராக

### கோயில் நுழைவு சட்டம்

1936ல் திருவிதாங்கூர் சமஸ்தானம் நடைமுறைப்படுத்திய கோவில் நுழைவு ஆணையை முன்னுதாரனமாகக் கொண்டு, எம். சி. இராஜா, 1938ல் சென்னை மாகாண சட்டமன்றத்தில் தாழ்த்தப்பட்டோர் கோயில்களில் நுழைய அனுமதிக்கும் சட்ட முன்வடிவை அறிமுகப்படுத்தினார்.
# இராசகோபாலாச்சாரி அமைச்சரவை

## இரண்டாம் முறை முதலமைச்சராக

### தேர்தல் வெற்றி

இந்திய விடுதலைக்குப் பின் முதன் முதலாக நடைபெற்ற 1952 சென்னை மாநில சட்டமன்றத் தேர்தலில், எக்கட்சியும் ஆட்சி அமைக்கத் தேவையான இடங்களில் வெற்றி பெறவில்லை.
எனவே இந்திய தேசிய காங்கிரசு அதிக தொகுதிகளில் வென்ற பெரிய கட்சி என்பதால், சென்னை மாகாண ஆளுநராக இருந்த பிரகாசம், இராஜாஜியை அமைச்சரவை அமைக்க அழைத்தார். 10 ஏப்ரல் 1952ல் மேலவை உறுப்பினராக இருந்த இராஜாஜி முதலமைச்சராக பொறுப்பேற்றார்.  
சூலை 1952ல் இராஜாஜி அமைச்சரவைக்கு எதிராக கொண்டு வரப்பட்ட
நம்பிக்கையில்லாத் தீர்மானத்திற்கு எதிராக 200 உறுப்பினர்களும், ஆதரவாக 151 உறுப்பினரகளும் வாக்களித்தனர். எனவே இராஜாஜி அரசு தப்பியது.
# இராசகோபாலாச்சாரி அமைச்சரவை

## இரண்டாம் முறை முதலமைச்சராக

### அமைச்சரவை

| அமைச்சர்கள் | ஒதுக்கப்பட்டத் துறைகள் |  |
| --- | --- | --- |
| இராஜாஜி | முதலமைச்சர், பொது மற்றும் காவல்துறை |  |
| ஏ. பி. செட்டி | மருத்துவம் |  |
| சி. சுப்பிரமணியம் | நிதி, உணவு மற்றும் தேர்தல் துறை |  |
| கே. வெங்கடசாமி நாயுடு | அறநிலையதுறை மற்றும் பத்திரப் பதிவுத் துறை |  |
| என். ரெங்கா ரெட்டி | பொதுப்பணித் துறை |  |
| எம். வி. கிருஷ்ணாராவ் | கல்வி, தகவல் தொடர்பு, தாழ்த்தப்பட்டோர் மேம்பாட்டுத் துறை |  |
| வி. சி. பழனிச்சாமி கவுண்டர் | மதுவிலக்குத் துறை |  |
| யு. கிருஷ்ண ராவ் | தொழில்கள், தொழிலாளர் நலன், போக்குவரத்துத் துறை |  |
| ஆர். நாகனா கௌட் | வேளாண்மை, காடுகள், கால்நடைகள், கால்நடை பராமரிப்பு, மீன் வளர்ப்பு மற்றும் கொய்னாத் துறை (Cinchona) |  |
| என். சங்கர ரெட்டி | உள்ளாட்சித் துறை |  |
| எம். ஏ. மாணிக்கவேலு நாயக்கர் | நில நிர்வாகத் துறை |  |
| கே. பி. குட்டிகிருஷ்ணன் நாயர் | நீதிமன்றங்கள், சிறைகள் மற்றும் சட்டத் துறை |  |
| சண்முக ராஜேஸ்வர சேதுபதி | குத்தகை மற்றும் வாடகை கட்டுப்பாட்டுத் துறை |  |
| எஸ். பி. பி. பட்டாபிராம ராவ் | ஊரக வளர்ச்சி மற்றும் வணிக வரித் துறை |  |
| டி. சஞ்சீவய்யா | கூட்டுறவு மற்றும் வீட்டுவசதித் துறை | } |
;அமைச்சரவை மாற்றங்கள்
- வேளாண்மை, காடுகள், மீன் வளம், சின்கோனா, ஊரக வளர்ச்சி, சமூக வளர்ச்சி, மற்றும் தேசிய விரிவாக்கத் திட்டத் துறைகள், 9 அக்டோபர் 1953ல் எம். பக்தவத்சலமிடம் ஒப்படைக்கப்பட்டது.
- சி. சுப்பிரமணியத்திற்கு கல்வி, தகவல் மற்றும் விளம்பரத் துறைகள் கூடுதல் பொறுப்பாக வழங்கப்பட்டது.
- வி. சி. பழனிச்சாமி கவுண்டருக்கு, கூடுதல் பொறுப்பாக கால்நடை வளர்ப்பு, தாழ்த்தப்பட்டோர் மேம்பாட்டுத் துறைகள் வழங்கப்பட்டது.
# இராசகோபாலாச்சாரி அமைச்சரவை

## இரண்டாம் முறை முதலமைச்சராக

### தொடக்கக் கல்வித் திட்டத்தில் மாற்றங்கள்

இந்திய தேசிய காங்கிரசு கட்சியின் தேசிய அளவிலான கொள்கையின் படி, 1953ல் இராசகோபாலாச்சாரி, தொடக்கக் கல்வி படிப்பின் போது, மாணவர்களிடையே மாறுபட்ட தொடக்கக் கல்வித் திட்டத்தை அறிமுகப்படுத்தினார்.  
குலக்கல்வி திட்டத்தின் படி, துவக்கப் பள்ளியில் இரண்டு வேளை படிப்புத் திட்டத்தில், முதல் வேளையில் பள்ளிக் கல்வியும், இராண்டாவது வேளை படிப்பாக, மாணவர்கள், கிராமங்களில் தங்கள் தாய்-தந்தையர் செய்யும் வேளாண்மை, கைத்தொழிலை கற்க வேண்டும்.  
இராசாசியின் குலக்கல்வி திட்டத்திற்கு பொதுமக்களும், திராவிட முன்னேற்ற கழகம் போன்ற அரசியல் கட்சிகளும் கடும் எதிர்ப்பு தெரிவித்தனர். குலக்கல்வி திட்டத்திற்கு எதிராக பொதுமக்கள் மற்றும் காங்கிரஸ் உட்கட்சியில், இராஜாஜிக்கு எதிராக போராட்டங்கள் நடைபெற்றது. எனவே இராஜாஜி தனது முதலமைச்சர் பதவியை துறக்க வேண்டி வந்தது.  
இராஜாஜிக்குப் பின் 1954ல் முதலமைச்சராக பொறுப்பு ஏற்ற காமராசர், குலக்கல்வி திட்டத்தை கைவிட்டார்.
# திருச்சிராப்பள்ளி வானொலி நிலையம்

**திருச்சிராப்பள்ளி வானொலி நிலையம்** அகில இந்திய வானொலியின் திருச்சிராப்பள்ளி பிரிவு வானொலியாகும்.
# திருச்சிராப்பள்ளி வானொலி நிலையம்

## அமைவிடம்

தமிழ்நாட்டில் திருச்சியில் நகரில் பாரதிதாசன் சாலையில் இதன் அலுவலகம் அமைந்துள்ளது.
# திருச்சிராப்பள்ளி வானொலி நிலையம்

## துவக்கம்

இந்தியாவில் முதன்முதலில் தொடங்கப்பட்ட ஆறு வானொலி நிலையங்களில் திருச்சி வானொலி நிலையமும் ஒன்றாகும். 1939 மே 16ஆம் நாளன்று அப்போதைய சென்னை மாகாணத்தின் முதல்வராக இருந்த சி.ராஜாஜியால் இந்த நிலையம் தொடங்கப்பட்டது. இந்நிலையத்தின் முதல் அலை வரிசையில் மாணவர் நிகழ்ச்சி, சூரியகாந்தி, பிள்ளைக்கனியமுது, பண்ணை இல்ல ஒலிபரப்பு, இளையபாரதம், உழைப்பவர் அரங்கம், பூவையர் பூங்கா, விளையாட்டு அரங்கம் போன்ற பல பிரிவுகளில் நிகழ்ச்சிகள் ஒலிபரப்பப்படுகின்றன. 2001இல் ரெயின்போ பண்பலையும், 2007இல்ராகம் டிடிஎச் சேவையும் தொடங்கப்பட்டன.
கலை, பண்பாடு, நாகரிகம், மொழி ஆகியவற்றை வளர்ப்பதில் முக்கியமான பங்கு வகிக்கிறது. அன்றாட முக்கிய செய்திகள், வேளாண்மை, அரசின் திட்டங்கள், கல்வி, பொழுதுபோக்கு போன்ற பல துறைகளில் ஒலிபரப்பு செய்கிறது. 80ஆவது ஆண்டு துவக்க விழா 16 மே 2018இல் நடைபெற்றது.
# நிபா தீநுண்மத் தொற்று

***எனிபா தீநுண்மம்*** (ஆங்கிலம்: *Henipavirus*) அல்லது **நிபா தீநுண்மம்** இரைபோ கருவமில தீநுண்மம் ஆகும். இது ஐந்து இனங்களைக் கொண்டுள்ளது. இந்த தீநுண்மங்கள் இயற்கையாக பழ வௌவால்களில் காணப்படுகின்றது. பழ வவ்வாலின் பறக்கும் நரி, குறுவௌவால் என பல இனங்களிலும் காணப்படுகின்றது. நிபா தீநுண்மங்கள் அவற்றின் நீளமான மரபணுத்தொகைகளால் அடையாளப்படுத்தப்படுகின்றன. அண்மைக்காலங்களில் விலங்குகளிலிருந்து மனிதருக்குப் பரவும் நோய் உயிரிகளாக உருவாகி வருகின்றன; இதனால் வீட்டு விலங்குகளுக்கும் மனிதர்களுக்கும் நோயும் உயிரிழப்பும் ஏற்படுவது கவலைக்குரியதாக உள்ளது.
# நிபா தீநுண்மத் தொற்று

## வரலாறு

முதன்முதலில் 1998-ம் ஆண்டு ஜனவரி மாதம், மலேசியா<nowiki/>வில் இருக்கும் ஈப்போ<nowiki/>வின் அருகிலிருக்கும் பன்றி<nowiki/>ப் பண்ணையில்தான் இந்த தீநுண்மம் தோன்றியதாகக் கூறப்படுகிறது. இந்தப் பண்ணையில் வேலைபார்த்த தொழிலாளர்கள்தான் இதனால் முதலில் பாதிக்கப்பட்டார்கள். ஆனால், அது நிபா வைரஸ் எனத் தெரியாமல், இது ஜப்பானீஸ் என்செபாலிடிஸ் (Japanese encephalitis) என்று நினைத்திருந்தார்கள். பிறகு, மலேசியா முழுக்க பல மனிதர்களும் விலங்குகளும் பாதிக்கப்பட்டு, பலியான பின்னரே, இது `நிபா தீநுண்மம் ’ என 1999-ம் ஆண்டு மார்ச் மாதம் கண்டறியப்பட்டது. இது, `சுங்கை நிபா’ (Sungai Nipah) என்ற இடத்திலிருந்த ஒருவரின் உடலிலிருந்து கண்டுபிடிக்கப்பட்டதால் இந்தப் பெயர் வழங்கப்பட்டது. இது மலேசியாவில் மட்டுமின்றி, அடுத்தடுத்த ஆண்டுகளில் பங்களாதேசையும் அதனருகிலிருக்கும் சில இந்தியப் பகுதிகளையும் பாதிக்க ஆரம்பித்தது. இந்தியாவில் 2001-ம் ஆண்டு சிலிகுரி<nowiki/>யிலும், 2007-ம் ஆண்டு நாடியாவிலும் நிபா வைரஸால் 20-க்கும் மேற்பட்டவர்கள் உயிரிழந்திருக்கிறார்கள்.
# நிபா தீநுண்மத் தொற்று

## பண்புகள்

பழந்தின்னி வௌவால்<nowiki/>களால் (Pteropus) பரவும் இந்த நிபா தீநுண்மம் `பாராமிக்ஸோவிரிடே’ (Paramyxoviridae) என்ற குடும்பத்தைச் சேர்ந்தது. இது முதலில் பன்றியிலிருந்துதான் மனிதர்களுக்குப் பரவியது என்றாலும், இது நாய், ஆடு, குதிரை போன்ற சில வளர்ப்புப் பிராணிகளிலும் காணப்படுகிறது.
# நிபா தீநுண்மத் தொற்று

## பரவும் வழிகள்

விலங்கிலிருந்து மனிதர்களுக்கு பரவும் இந்த தீநுண்மம் மனிதர்களுக்குள்ளும் பரவும். ஆனால், நம்மைத் தாக்கும் இந்த தீநுண்மத்தால், இதைப் பரப்பும் வௌவாலுக்கு எந்த ஆபத்தும் வராது. இந்த வௌவால்கள் பனம்பழத்தை உணவாகச் சாப்பிடும். இந்த வௌவால் கடித்த பனம்பழத்தையோ பனைமரக் கள்ளையோ குடித்தால் நாமும் இந்த நிபா வைரஸ் தாக்குதலுக்கு ஆளாவோம். இந்த தீநுண்மத்தால் பாதிக்கப்பட்ட வௌவால்கள் மற்றும் விலங்குகளின் கழிவுகள் மூலமாகவும் இது பரவும்.
வௌவால்களின் எச்சில் மற்றும் சிறுநீர் மூலமும் பரவுகிறது.
# நிபா தீநுண்மத் தொற்று

## நோய் தொற்று அறிகுறிகள்

- கடும் காய்ச்சல் மற்றும் தலைவலி
- மூளை வீக்கம்
- உடல் சோர்வு
- சுவாசப் பிரச்சனைகள்
- என்சிஃபாலிடிஸ் (Enciphalitis) எனப்படும் மனக்குழப்பம்
- உளறல்
- தொடர்ந்து பாதிக்கப்பட்டவர்கள் சுயநினைவில்லாமல் போய் விடுவார்கள்
- கடைசி கட்டமாக, மூளை காய்ச்சல் ஏற்பட்டு மரணம் ஏற்படும்  
நிபா தீநுண்மம் தாக்கிய 5 - 14 நாட்களுக்குள் இந்த அறிகுறிகள் தென்படும். பாதிக்கப்பட்டவர்களிடமிருந்து மற்றவர்களுக்குத் தொடுதல், தும்மல், இருமல் போன்றவற்றால் பரவும். நிபா தீநுண்மம் நம் உடலுக்குள் புகுந்து, அதன் தாக்கத்தை வெளிப்படுத்தும் காலம் மூன்று நாள்களிருந்து, சில சமயங்களில் மூன்று வாரங்கள்வரை இருக்கும்.
# நிபா தீநுண்மத் தொற்று

## மருத்துவ பாதுகாப்பு மற்றும் சிகிச்சை முறைகள்

- விலங்குகள் மற்றும் பறவைகள் கடித்த பழங்களை உண்ணக்கூடாது.
- வைரசால் பாதிக்கப்பட்டவர்களை சந்தித்த பின்னர் கைகளை சுத்தமாக கழுவ வேண்டும்.
- நோயாளிகளுக்கு சிகிச்சை அளிக்கும் போது முகமூடி மற்றும் கையுறை அணிய வேண்டும்.
- பழந்தின்னி வவ்வால்கள் அதிகமுள்ள பகுதிகளில் கள் அருந்தக்கூடாது.  
**நிபா தீநுண்மம்** தாக்கியவர்களுக்கு பேரியர் நர்ஸிங் (Barrier Nursing) மற்றும் ஐசோலேசன் (Isolation) முறைப்படி சிகிச்சை அளிக்கப்படும். இன்றுவரை நிபா தீநுண்மதிற்கு பிரத்யேக மருந்துகள் எதுவும் கண்டுபிடிக்கப்படவில்லை. பொதுவாக ரைபாவாரின் (Ribavarin) மாத்திரைகளும், காய்ச்சலைக் கட்டுப்படுத்தும் மருந்துகளுமே அளிக்கப்படுகின்றன. உணவு உண்ண முடியாதவர்களுக்குத் தேவையான ஊட்டச்சத்தும், நீர்ச்சத்தும் டிரிப்ஸ் (IV drips) மூலமாக அளிக்கப்படும். சிகிச்சையளிக்கும் மருத்துவர்கள், முழுதாகத் தங்களை மூடியிருக்கும் சிறப்பு உடைகளையே அணிய வேண்டும். தலைக்கு தொப்பி, கண்களை முழுதாக மூடிய கண்ணாடிகளை அணியவேண்டியது அவசியம். இவர்கள் கைக்கு கையுறையும், காலில் செருப்புகளையும் சேர்த்து மூடும் வகையிலான உறைகளையும் அணிந்துகொள்ள வேண்டும். இவர்கள் கட்டாயமாக `n95’ முகமூடியை காற்றுப் புகாத வண்ணம் அணிந்திருக்க வேண்டும். இவர்கள், இந்த வைரஸ் தாக்கிய நோயாளிகளைப் பரிசோதித்துவிட்டு வெளியே வந்தவுடன், அனைத்தையும் கழற்றி சுத்தம் செய்வததற்கு அனுப்பிவிட வேண்டும். அதே மருத்துவமனையிலிருக்கும் மற்றவர்கள் தற்காப்புக்காக மூன்று அடுக்குள்ள அறுவைசிகிச்சை முகமூடியை (Triple layered surgical mask) அணிந்துகொள்ளலாம்.
# பொது மூலதனம்

**பொது மூலதனம்** என்பது அரசாங்கத்திற்குச் சொந்தமான பொது சொத்துக்களின் மொத்தப் பகுதியாகும், இது ஒரு நாட்டின் உற்பத்தித் திறனுக்கான ஒரு வழிமுறையாகப் பயன்படுத்தப்படுகிறது. அத்தகைய சொத்துகள் பரந்த வரம்பை உள்ளடக்கியது: நெடுஞ்சாலைகள், விமான நிலையங்கள், சாலைகள், போக்குவரத்து அமைப்புகள் மற்றும் இரயில்வே போன்ற பெரிய சொத்துக்கள்; உள்நாட்டுக் கல்வி, பொது மருத்துவமனைகள், போலிஸ் மற்றும் தீ பாதுகாப்பு, சிறைச்சாலைகள் மற்றும் நீதிமன்றங்கள் போன்ற நகராட்சிப் பிரிவுகள். நீர் மற்றும் கழிவுநீர் அமைப்புகள், பொது மின் மற்றும் எரிவாயு பயன்பாடுகள், மற்றும் தொலைத் தொடர்பு போன்ற முக்கிய சொத்துக்கள், இவையாவும் பெரும்பாலும், பொது மூலதனம் என்றழைக்கப்படுகிறது. மேலும் அரசு செலவினமாக, பணம் அடிப்படையில், மற்றும் உள்கட்டமைப்பு அடிப்படையில், சொத்துக்களின் பங்கு வரையறுக்கப்படுகிறது.
# பொது மூலதனம்

## பொது மூலதன முயற்சிகள்

### ஐக்கிய அமெரிக்கா

அமெரிக்காவில் பொதுப்பணி அமைப்புக்கு மிகப்பெரிய பங்களிப்பு 1935 ஆண்டில் அப்போதைய ஜனாதிபதி பிராங்க்ளின் ரூசவெல்ட் மேற்கொண்ட புதிய ஒப்பந்த முயற்சிகள், குறிப்பாக படைப்புகள் முன்னேற்ற நிர்வாகத்தின் (WPA) உருவாக்கம் காரணமாக இருக்கலாம் என்ற அறியப்படுகிறது. அந்த காலகட்டத்தில் நிலவிவந்த ஆழ்ந்த பொருளாதார நெருக்கடியின் நேரத்தில் WPA திட்டத்தின் மூலம் 3.35 மில்லியன் வேலைவாய்ப்பற்ற வீடுகளின் குடும்பத் தலைவர்களுக்கு, நாட்டை மறுசீரமைக்கும் வேலை கொடுக்கப்பட்டது. இந்த வேலைத்திட்டத்தின் பலனாக, மில்லியன் கணக்கான சாலைகள், பாலங்கள், பூங்காக்கள், பள்ளிகள், மருத்துவமனைகள், மற்றும் வெள்ளத் தடுப்புக் கரைகள் ஆகியவற்றை கட்டமைக்க முடிந்தது மேலும் கல்வி உதவித் திட்டங்கள், குழந்தை பராமரிப்பு, வேலை பயிற்சி மற்றும் மருத்துவ சேவைகள் ஆகியவற்றையும் வழங்க உதவியது. அந்த நேரத்தில் உருவான அபூர்வமான இந்தத் திட்டத்தின் மொத்த பொது செலவின அளவு, 4.8 பில்லியன் டாலர் (2008 ஆண்டின் கண்க்கின்படி டாலரில் 76 பில்லியன் டாலர்கள்), மற்றும் பொதுப்பணித் திட்டங்களின் மூலம் நாட்டின் பொருளாதாரம் தூண்டுவதற்கு உதவியது.  
.
# பொது மூலதனம்

## பொது மூலதன முயற்சிகள்

### பிறநாடுகள்

உலகளவில், மாற்றத்தக்க பொது மூலதன முதலீடுகள் நடைபெற்று வருகின்றன. சீனாவின் அதிவேக ரயில் திட்டமானது மொது மூலதனத்தின் மூலம் 2020 ஆம் ஆண்டுக்குள் 18,000 கி.மீ. தூரத்திற்கு நீடிக்க திட்டமிடப்பட்டுள்ளது. 2008 ஆம் ஆண்டின் முடிவில், சீனா நாட்டில் சுமார் 24,000 தொடர் வண்டிகளை மெற்றிருக்கும், மேலும் உலகிலேயே அதிக இருப்புப் பாதையும், அதிவேக அதிவிரைவு இரயில் சேவையும் மற்றும் உலகில் அதிக நீலமான இருப்புப் பாதை கொண்ட நாடாகவும் இருக்கும். வடக்கு ஐரோப்பாவில் உள்ள பிரிட்டன், டென்மார்க் மற்றும் பிற நாடுகளும் பால்டிக் கடல் மற்றும் வட கடலைச் சுற்றியுள்ள கடற்கரை பகுதிகளில், காற்றாலைகளின் விரிவாக்கத்தை பொது மூலதனத்தின் மூலம் தொடர்ந்து செய்து வருகின்றன. விமான முனையங்களின் தொடர்ச்சியான விரிவாக்கம் மற்றும் நாட்டின் விரிவான போக்குவரத்து அமைப்பு தொடர்பாக, ஹாங்காங் சர்வதேச விமான நிலையம் உலகின் மிகப்பெரிய பொறியியல் மற்றும் கட்டடக்கலை திட்டங்களில் ஒன்றாக உள்ளது. கடந்த பத்தாண்டுகளில், சிலி நாட்டில் ஐந்து இணைப்பு சுழல் மின் உற்பத்தி நிலையங்களை (CCGT) தனது நாட்டின் வளரும் ஆற்றல் தேவைகளை பூர்த்தி செய்ய நிறுவியுள்ளது.
# எல் எசுக்கோரியல்

பொதுவாக **எல் எசுக்கோரியல்** (El Escorial) என அறியப்படும் **சான் லோரென்சோ டெ எல் எசுல்லோரியல் அரச களம்** என்பது, இசுப்பெயினின் தலைநகரமான மாட்ரிட்டில் இருந்து 45 கிலோமீட்டர் தென்மேற்குத் திசையில் உள்ள சான் லோரென்சோ டி எல் எசுக்கோரியல் என்னும் நகரத்தில் அமைந்துள்ள, இசுப்பெயின் அரசரின் வாழிடம் ஆகும். அரச களமான இது, துறவிமடம், பசிலிக்கா, அரச மாளிகை, பந்தியன், நூலகம், அருங்காட்சியகம், பல்கலைக்கழகம், பள்ளி, மருத்துவமனை எனப் பலவாறாகப் பயன்பட்டுள்ளது. இது எல் எசுக்கோரியல் நகரத்தில் இருந்து 2.06 கிலோமீட்டர் தொலைவில் உள்ளது.  
எல் எசுக்கோரியல் பெரும் வரலாற்று, பண்பாட்டு முக்கியத்துவம் வாய்ந்த இரண்டு கட்டிடத் தொகுதிகளைக் கொண்டுள்ளது. ஒன்று அரச துறவிமடம், மற்றது முன்னதில் இருந்து ஐந்து கிலோமீட்டர் தொலைவில் உள்ள *லா கிரஞ்சில்லா டி லா பிரெசுனேடா* எனப்படும் அரச வேட்டைக்கான தங்குமிடமும் துறவிகள் வெளியே தங்குவதற்கான இடத்தையும் உள்ளடக்கியது. இந்தக் களங்கள் இரட்டைத் தன்மை வாய்ந்தவை. அதாவது, 16 ஆம் 17 ஆம் நூற்றாண்டுகளில் பல இடங்களில், இசுப்பானிய அரச அதிகாரமும், இசுப்பெயினின் உரோமன் கத்தோலிக்க மதத்தின் ஆதிக்கமும் ஒரே கட்டிடக்கலை வெளிப்பாட்டைக் காட்டி நின்றன. ஏல் எசுக்கோரியல் ஒரு காலத்தில் அரசமாளிகையாகவும், துறவிமடமாகவும் செயற்பட்டது. இது முன்னர் செயின்ட் செரோம் சபைக் குருமாரின் சொத்தாக இருந்த இது இப்போது செயின்ட் அகசுத்தீன் சபையினரின் துறவிமடமாக உள்ளது. இது "பன்னிரண்டாம் அல்போன்சோ அரச கல்லூரி" எனப்படும், மாணவர்கள் தங்கிக் கல்வி பயிலும் ஒரு பள்ளியாகவும் உள்ளது.  
16 ஆம் நூற்றாண்டில் ஏற்பட்ட மாற்றங்களுக்கு எதிர் வினையாக இசுப்பெயினின் இரண்டாம் பிலிப்பு, தனது நீண்ட ஆட்சிக் காலத்தின் (1556–1598) பெரும் பகுதியையும், அள்ள அள்ளக் குறையாததுபோல் தோன்றிய புதிய உலகில் இருந்து கிடைத்த செல்வத்தின் பெரும் பகுதியையும் இந்த மாற்ற அலையைத் தடுத்து நிறுத்துவதற்காகப் பயன்படுத்தினார். இவரது தொடர்ச்சியான முயற்சிக்கு நீண்ட காலத்தில் பகுதியாக வெற்றி கிடைத்தது எனலாம். ஆனாலும், இந்த உத்வேகம் முப்பது ஆண்டுகளுக்கு முன்னரே, எல் எசுக்கோரியல் தொகுதியைக் கட்டுவதற்கு பிலிப்பு முடிவு செய்தபோதே, வெளிப்பட்டது.  
எல் எசுக்கோரியலை வடிவமைப்பதற்கு, *யுவான் பௌட்டிசுத்தா டி தொலேடோ* என்னும் கட்டிடக்கலைஞரை பிலிப்பு பணிக்கு அமர்த்தினார். யுவான் பௌட்டிசுத்தா உரோமிலும், நேப்பிள்சிலும் கழித்தார். உரோமில் இருந்த போது சென் பீட்டர் பசிலிக்காவின் கட்டிட வேலைகளில் பணியாற்றியுள்ளார். நேப்பிள்சில் அவர் அரசப் பிரதிநிதியின் கீழ்ப் பணிபுரிந்தார். இந்த அரசப் பிரதிநிதியின் பரிந்துரையினாலேயே பௌட்டிசுத்தா அரசரின் கவனத்தை ஈர்த்தார். பிலிப்பு 1559 இல், பௌட்டிசுத்தாவை அரச கட்டிடக்கலைஞராகப் பணிக்கு அமர்த்தினார். கிறித்தவ உலகத்தின் மையம் என்ற இசுப்பெயியின் வகிபாகத்துக்கான நினைவுச் சின்னமாக எல் எசுக்கோரியலை இருவரும் சேர்ந்து வடிவமைத்தனர்.  
1984 ஆம் ஆண்டு நவம்பர் 2 ஆம் தேதி, எல் எசுக்கோரியலின் சான் லோரென்சோவை ஒரு உலக பாரம்பரியக் களமாக யுனெசுக்கோ அறிவித்தது. இது இப்போது ஒரு பிரபலமான சுற்றுலாத் தலம். மாட்ரிட்டில் இருந்து ஒரு நாள் சுற்றுலா செல்பவர்கள் பெரும்பாலும் இங்கே வருகிறார்கள். ஆண்டுக்கு 500,000 பேர் எல் எசுக்கோரியலைப் பார்க்க வருகின்றனர்.
# சென்னை மத்திய சிறை

**சென்னை மத்திய சிறை**, இந்தியாவின் பழமையான சிறைகளுள் ஒன்று. இது தமிழ்நாட்டின் தலைநகர் சென்னையில் அமைந்துள்ளது. 1837 ஆம் ஆண்டு ஆங்கிலேயர் ஆட்சியில் செயற்பாட்டுக்கு வந்தது. 2006 தொடங்கி இச்சிறைச் சாலையில் இருந்த சிறையாளிகள் புழல் மத்திய சிறைக்கு மாற்றப்பட்டார்கள். 172 ஆண்டு பழமை வாய்ந்த இச்சிறைச்சாலை 2009 ஆம் ஆண்டு இடிக்கப்பட்டது.
# சென்னை மத்திய சிறை

## வரலாறு

தொடக்கத்தில் இச்சிறைச்சாலை சென்னை சிறை என்று அழைக்கப்பட்டது. பிறகு 1855 முதல் மத்திய சிறை என்று பெயர் மாற்றப்பட்டது.அக்காலத்தில் அந்தமான் நிகோபார் தீவுகளில் உள்ள சிற்றறைச் சிறையில் அடைப்பதற்காக அழைத்துச் செல்லப்படும் சிறையாளிகள் வழியில் தங்கிச் செல்லும் இடமாக முதலில் இச்சிறைச் சாலை அமைந்தது. இதன் பொருட்டு இச்சிறைச்சாலையை ரூபாய் 16,496 செலவில் 11 ஏக்கர் (45,000 சதுர மீட்டர்) நிலப்பரப்பில் கட்டினார்கள்.  
அன்றைய இந்தியாவில் அரசர்கள் ஆண்ட மற்ற பகுதிகளைக் காட்டிலும் சென்னை மாகாணத்தில் விடுதலை வேட்கை கூடுதலாக இருந்ததாகச் சொல்லப்படுகிறது. அத்தகைய விடுதலைப் போராளிகள் பலரும் கைது செய்யப்பட்டு இச்சிறைச் சாலையில் அடைக்கப்பட்டார்கள். சிறையிலேயே சிலர் இறந்ததாகவும் கூறப்படுகிறது.  
சனவரி 2002 கணக்குப் படி, 1,778 சிறையாளிகள் இருந்தார்கள். அவர்களுள் 500 பேர் சென்னை மற்றும் திருச்சி, மதுரை, கோவை, திருநெல்வேலி உள்ளிட்ட புறநகர்ப் பகுதிகளில் முன்னிலைப்படுத்த வேண்டியவர்களாக இருந்தார்கள்.
# சென்னை மத்திய சிறை

## குறிப்பிடத்தக்க சிறையாளிகள்

இந்திய விடுதலைப் போராட்டத்தின் போது இங்கு சுபாஷ் சந்திர போஸ், வீர் சாவர்க்கர் முதலியோர் சிறைப்பட்டிருந்தார்கள். முன்னாள் தமிழக முதல்வரும் திராவிட இயக்கத் தலைவருமான அண்ணாதுரை, இந்தித் திணிப்பு எதிர்ப்புப் போராட்டங்களை முன்னிட்டு இங்கு சிறைப்பட்டிருந்தார். முன்னாள் தமிழக முதல்வர்கள் கருணாநிதியும் ஜெயலலிதாவும் இங்கு இருந்துள்ளனர். மேலும், விடுதலைப்புலிகளின் தலைவர் பிரபாகரன், நேப்பாள மாவோயிசத் தலைவர் சந்திர பிரகாஷ் காஜுரேல் உள்ளிட்ட பன்னாட்டுப் பெரும்புள்ளிகளும் இங்கு சிறைவைப்பட்டு இருந்திருக்கின்றனர்.
# சென்னை மத்திய சிறை

## 1999 கலவரம்

1999 ஆம் ஆண்டு, வடிவேலு என்னும் சிறையாளி இறந்ததை அடுத்து, சிறை அலுவலர்களுக்கு எதிராக கலவரத்தில் ஈடுபட்டனர். உதவி காப்பாளர் ஒளிந்திருந்த அறை ஒன்றைத் தீயிட்டுக் கொளுத்தினர். நிலைமையைக் கட்டுக்குள் கொண்டு வர கலவரக் கட்டுப்பாட்டுக் காவலர்கள் அழைக்கப்பட்டனர். அவர்கள் முதலில் கண்ணீர் புகை குண்டுகளைக் கொண்டு கூட்டத்தைக் கலைக்க முயன்றனர். பிறகு துப்பாக்கிச் சூட்டில் ஈடுபட்டனர்.
# சென்னை மத்திய சிறை

## இடம் மாற்றம்

2006 ஆம் ஆண்டு, சென்னை மத்திய சிறையாளிகளை புழல் சிறைச்சாலைக்கு இடம் மாற்றினார்கள். அதன் பிறகு, 2008 ஆம் ஆண்டு வருவாய் பெருக்கும் நோக்கில், வெறுமையாக இருந்த சிறைச்சாலை வளாகத்தை சென்னை மெட்ரோ ரயில் நிறுவனத்திடம் கையளித்தார்கள். 13 ஏக்கர் (53,000 சதுர மீட்டர்) பரப்பளவுள்ள இந்த வளாகம் குறைந்தது 475 கோடி இந்திய ரூபாய் மதிப்பாவது இருக்கும் என்று கணக்கிடப்பட்டது. சூன் 14, 2009 முதல் அங்கிருந்த கட்டிடங்களை இடிக்கத் தொடங்கினார்கள்.
# சென்னை மத்திய சிறை

## சென்னை மருத்துவக் கல்லூரிக்கான புதிய கட்டிடங்கள்

2010 ஆம் ஆண்டு, இச்சிறைச்சாலை வளாகத்தில் இருந்த 325,000 சதுர அடி நிலத்தில் சென்னை மருத்துவக் கல்லூரிக்கு என்று இந்திய ரூபாய் 56.63 கோடி மதிப்பில் ஆறு மாடிக் கட்டிட வளாகம் ஒன்றை எழுப்பினார்கள். இந்த வளாகத்தில் 1,250 மாணவர்கள், 400 ஆசிரியர்கள் மற்றும் பணியாட்கள் இடம் பெறுவர்.